User:Stig Mathisen

Jazzmusiker fra Tromsø født 1964. Hun opptrådte med Tromsø-bandet ´Mann og Mus´ som 7-åring og var med på programmet ´ 7-milsstøvler ´etter å ha blitt hentet inn av Roald Øyen som 14 åring, hvor hun sang låta ´When You Smile´. Programmet ble direktesendt over hele Norge, og bidro til tilbud om platekontrakt med Arne Bendiksen. Kontrakten innebar flytting til Oslo, og hennes unge alder satte en stopper for dette. Fra 1984-87 jobbet hun sammen med pianisten Tage Løf i Tromsø - og opptrådte i denne perioden på ´Presseshowet´ og ´Tromsølåt´ bl. annet, og hadde et utall opptredener sammen med bl. annet Gøran Fristorp og Mia Gundersen. Flyttet til Oslo i 1987, og opptrådte på ´Frokost-TV´etter en oppfordring av Bjørge Lillelien som hørte henne under Norges-mesterskapet på Ski i Tromsø.

Fra slutten av -80 tallet og til midten av -90 tallet var hun mye plaget med sykdom. Hun slet med sykdommen Anorexia Nervosa og hadde flere sykehus-innleggelser på grunn av dette. I 1993 flyttet hun til Bergen, og etter et møte med pianisten Gunnar Bjelland innledet hun et samarbeide med bassisten Sigurd Ulveseth, pianisten Carsten Dyngeland og Frank Jakobsen, trommer. Frank Jakobsen ble etter hvert erstattet av Stein Inge Brækhus, og Carsten Dyngeland med pianisten Helge Lilletvedt. Dette bandet beholdt hun til hun flyttet tilbake til Tromsø i 1999. Samarbeidet førte til den første CD utgivelsen hennes ´Where do You Start, spilt inn på ´Waterfall Studio´ i Oslo - da med legenden Toots Thielemans på munnspill, hun ble introdusert for Toots Thielemans i Oslo av journalisten Randi Hultin. Samarbeidet med Toots Thielemans førte til stor oppmerksomhet, og skiva høstet gode kritikker, spesiellt fra ´Dagsavisen´og ´Jazznytt´. En annen munnspiller, Finn Hauge var også med på platen - og bidro med en fantastisk versjon av ´When You Smile ´. Klarinettisten Tore Faye var også med som solist, etter å ha hørt ham spille ´The Good Life´- da med sin egen kvartett, ble han invitert til studio for å legge sin touch på samme låta. Utgivelsen av ´Where do You Start´førte til en Norgesturne støttet av Fond For Utøvende Kunstnere - hvor Oslo, Trondheim, Bergen og Tromsø sto på turnelista.

Merethe Mikkelsen flyttet hjem til Tromsø i 1999, og innledet her et samarbeide med gitaristen Stig Mathisen, som hun senere giftet seg med. De bor nå sammen i Los Angeles hvor de har opptrådt for bl. annet Quincy Jones.